Lav et referat af nedenstående tekst:

Tekst:
- Priserne på korn er opadgående med cirka 20 procent. Sådan lyder det tilfreds fra Peter Flyger, der er landmand fra Vrå, mens han kigger ud over sin mark. Jan Vranggaard Pedersen er markedschef i foderstoffirmaet Danish Agro, der køber landmændenes høstudbytter. - Priserne er lidt højere i år, end de var sidste år. Det er generelt godt for alle landmænd, at høsten har en stor værdi. Det afhænger af, om man skal bruge alt sit korn til foder, eller om man skal sælge det hele, siger Jan Vranggaard Pedersen. Landmand Peter Flyger skal bruge alt sit korn til grisefoder. Han producerer hvert år 30.000 slagtesvin. Prisstigninger skyldes det internationale marked Foklaringen på, at kornet i år er noget mere værd end sidste år, afhænger af det internationale marked. - En del af den korn, vi høster i Danmark, skal vi blandt andet sælge til eksport. Så derfor er priserne i udlandet med til at påvirke prisdannelserne på kornet i Danmark. Det spil kører hele tiden, og det er på samme måde med kødet, siger Jan Vranggaard Pedersen. Mens landmænd, der sælger deres korn nu og her, står til at kunne tjene ekstra gryn, så tror Peter Flyger, at også svinepriserne stiger om et års tid, når grisene er blevet fedet op med kornet fra i år. - En høj afgrødepris er altid godt, for det vil påvirke kødet positivt senere, siger Peter Flyger.

Referat:
I år ser landmændene ud til at kunne indkassere 20 procent mere for deres korn end normalt. Årsagen skal ifølge markedschef findes internationalt.